Kockázat és tesztelés

Kockázat (risk): egy hatással és valószínűséggel jellemzett tényező (esemény, veszély, fenyegetés), amelynek a jövőben negatív következményei lehetnek.

Kockázat szintje (level of risk): valószínűség × hatás

Kétféle kockázattal kell számolnunk:

1. Projekt kockázat: a tesztelés egészét fenyegető „külső” kockázatok

Itt nekünk 3 tényező számít a jelenlegi projektnél:

* Projekt: feladatok csúszása, késői változások, pontatlan becslések
* Szervezeti: kevés tapasztalat vagy ember, személyes konfliktusok, elérhetőségek
* Technikai: rosszul definiált követelmények, tesztkörnyezet csúszása, gyenge minőségű fejlesztési munkatermékek, rossz hibakezelés

1. Termék kockázat: a tesztelés célja ezen kockázatok csökkentése

* Hibára hajlamos szoftver készítése
* Gyenge specifikáció miatti rossz szoftver
* Annak lehetősége, hogy egy defektus kárt okoz
* Gyenge szoftverminőségi jellemzők
* Gyenge adatminőség és -integritás
* A szoftver nem felel meg a követelményeknek, de plusz funkcionalitás van benne
* Rossz használhatóság (UX), performancia

A kockázat alapú tesztelés egy olyan szoftvertesztelési típus, amely a kockázat valószínűségén alapul. A projekt korai szakaszában érdemes elkezdeni, hogy az azonosított kockázatokra tekintettel tudjuk elvégezni a tesztelés további lépéseit, mint tervezés, előkészítés és végrehajtás. Mivel előfordulhat, hogy nem áll rendelkezésre elegendő idő vagy költségvetés az összes funkció tesztelésére, a kockázat alapú tesztelés magában foglalja azt a funkciót, amely a legnagyobb hatással bír és a legnagyobb valószínűséggel tartalmaz hibát.

A kockázat alapú tesztelés megoldást nyújthat a projektek legkritikusabb tesztelési kihívásaira, mint a hiányos tesztelési követelmények, a sorozatos csúszások miatti beszűkült tesztelés, a tesztek mértékének tudatos meghatározásának problémája.

A kockázat alapú tesztelés négy fő tevékenységből áll:

1. kockázat azonosítás

GitLab-en megvitatjuk a lehetséges hibaforrásokat.

1. kockázatértékelés

A lehetséges kockázatok listájának azonosítása után a következő lépés ezek elemzése és a kockázat szűrése a jelentőség alapján. Az elemzés alapján eldönthetjük, hogy a kockázatok választ igényelnek-e. Például egyes kockázatok a projekttervben igényelnek választ, míg mások a projektmonitorozás során, mások pedig egyáltalán nem igényelnek választ.

1. kockázatcsökkentés

Tesztesetek tervezése, implementálása és végrehajtása a kockázatok kiküszöbölését vagy elfogadható szintre csökkentését szem előtt tartva. Közben végig monitorozzuk a folyamatot, és ha kell, mérséklő intézkedéseket hajtunk végre.

1. kockázatkezelés

Ideális esetben a kockázatkezelés a teljes életcikluson keresztül történik. Nem csak a kockázatok azonosítása, de a forrásaik és következményeik tanulmányozása is. Az előforduló hibáknál a kiváltó okok elemzését a kockázati források mélyebb megértésére és folyamatfejlesztések végrehajtására használják, hogy a jövőben több hibát kerüljenek el.